Uitgenooide digter | Vers-krit * Poem Crit
Posted by: De Waal | February 20, 2010 Uitgenooide digter
Hierdie forum is pas geloods en daar is nog min digters wat hulle werk hier aanbied. Ons het besluit om ‘n paar digters te nooi om hulle werk aan te bied sonder dat hulle eers twee kritieke hoef te skryf. Hier is dus Buys Buys se gedig Bal jou woorde.
Buys in sy rol as Hamlet
Buys se oupas van moederskant en vaderskant was albei ‘n Buys. Hy is dus gedoop met die van as voornaam.
Buys is verbonde aan die Universiteit van Kaapstad waar hy betrokke is by ‘n navorsingsprojek in neurologie. Hy is gelukkig getroud en het twee kleinkinders.
Sy stokperdjies is skilder en toneelspeel. Hy is lief vir bergklim en versamel boeke en tydskrifte uit die Eerste en Tweede Taalbeweging.
Buys se skryflus is gewek deur kontak met onder andere DJ Opperman in sy studentejare.
Sluit gerus aan en begin kritieke skryf sodat jy ook jou werk kan aanbied en kommentaar ontvang van jou portuur digters. Die aansluitingsproses begin hier in die paneel regs van jou.
Bal jou woorde
– deur Buys Buys
Daar is ietwat
mens met woorde kan doen –
hulle laat bons soos balle
deur die tuin,
om weer weg te skiet,
te beland in die kompos;
teruggebring te word,
nou weer effens anders.
omring met nuwe reuke.
Gooi die bal,
bring dit baldadig terug,
maak ‘n nuwe wêreld.
« Elusive poet
Op uitnodiging »
Die vers werk vir my beter as die “oulip” ene. EK merk weer die woordspel, wat lyk my kenmerkend is. Tog voel die laaste “spel” met “Balder”, waarna De Waal verwys, ietwat gekunsteld. Maar beter.
By: robinhawkins on June 24, 2010 at 08:55
Daar is ook die woordspeling met “baldadig” – uitbundig en opgewek. En dan eggo dit ook vir “Balder”.
By: De Waal on March 10, 2010 at 11:40
Ek hou van die woordspeling, dit voel asof die beweging van die bal die woorde maklik laat vleoi. Dis baie treffend verwoord.
By: Cornelia on March 8, 2010 at 19:03